พระราชกฤษฎีกาเปลี่ยนแปลงเขตเทศบาลตำบลกันตังจังหวัดตรังพ.ศ. ๒๕๑๒ ภูมิพลอดุลยเดชป.ร.ให้ไว้ ณวันที่ ๒๘ พฤษภาคม พ.ศ. ๒๕๑๒เป็นปีที่๒๔ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลตำบลกันตัง จังหวัดตรังเพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๕๓ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลตำบลกันตังจังหวัดตรัง พ.ศ. ๒๕๑๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลตำบลกันตังจังหวัดตรัง ซึ่งได้กำหนดไว้ตามมาตรา ๔ แห่งพระราชกฤษฎีกาจัดตั้งเทศบาลตำบลกันตังจังหวัดตรัง พุทธศักราช ๒๔๘๐ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมแม่น้ำตรังฝั่งตะวันออกห่างจากปากคลองบางเจ้าย่อง ตามแนวแม่น้ำระยะ ๓๕๐ เมตรเป็นเส้นตรงไปทางทิศตะวันออกเฉียงใต้ ถึงหลักเขตที่ ๒ซึ่งตั้งอยู่ริมถนนควนทองสีฟากตะวันตก ห่างจากทางรถไฟตามแนวถนนระยะ ๔๖๐ เมตรจากหลักเขตที่ ๒เป็นเส้นตรงตั้งฉากกับถนนควนทองสี ไปทางทิศตะวันออก ถึงหลักเขตที่ ๓ ซึ่งตั้งอยู่ห่างจากศูนย์กลางถนนควนทองสีระยะ ๒๐๐ เมตรด้านตะวันออก จากหลักเขตที่ ๓ เป็นเส้นขนานกับถนนควนทองสีไปทางทิศตะวันออกเฉียงใต้ ถึงหลักเขตที่ ๔ ซึ่งตั้งอยู่ริมทางหลวงแผ่นดินหมายเลข๔๐๓ ตอนตรัง กันตังฟากเหนือจากหลักเขตที่ ๔ เป็นเส้นตรงตั้งฉากกับทางหลวงแผ่นดินหมายเลข๔๐๓ ตอนตรัง - กันตัง ไปทางทิศตะวันออกเฉียงใต้ ถึงหลักเขตที่ ๕ซึ่งตั้งอยู่ห่างจากศูนย์กลางทางหลวงแผ่นดินหมายเลข ๔๐๓ ตอนตรัง - กันตัง ระยะ ๓๐๐เมตรจากหลักเขตที่ ๕ เป็นเส้นขนานระยะ ๓๐๐ เมตร กับถนนตรังคภูมิไปทางทิศตะวันตกเฉียงใต้ถึงหลักเขตที่ ๖ ซึ่งตั้งอยู่ริมถนนหลังวัดตรังคภูมิพุทธาวาสฟากตะวันออกจากหลักเขตที่ ๖ เป็นเส้นตรงไปทางทิศใต้ ถึงหลักเขตที่ ๗ซึ่งตั้งอยู่ริมถนนป่าไม้ฟากใต้ ห่างจากศูนย์กลางถนนขื่อนาตามแนวถนนระยะ ๒๐๐ เมตรจากหลักเขตที่ ๗ เป็นเส้นขนานระยะ ๒๐๐ เมตรกับถนนขื่อนาไปทางทิศตะวันออกเฉียงใต้ถึงหลักเขตที่ ๘ ซึ่งตั้งอยู่ห่างจากหลักเขตที่ ๗ ตามแนวเส้นขนานระยะ ๑,๐๐๐ เมตรด้านใต้ จากหลักเขตที่ ๘ เป็นเส้นขนานระยะ ๒๐๐ เมตรกับถนนขื่อนาไปทางทิศตะวันตกเฉียงเหนือ ถึงหลักเขตที่ ๙ ซึ่งตั้งอยู่ริมถนนกันตังใต้ฟากตะวันตกจากหลักเขตที่ ๙ เป็นเส้นขนานระยะ ๒๐๐เมตรกับถนนขื่อนาไปทางทิศตะวันตกเฉียงเหนือ ถึงหลักเขตที่ ๑๐ซึ่งตั้งอยู่ห่างจากหลักเขตที่ ๙ ตามแนวเส้นขนานระยะ ๔๖๐ เมตรจากหลักเขตที่ ๑๐ เป็นเส้นตรงไปทางทิศตะวันตก ถึงหลักเขตที่๑๑ ซึ่งตั้งอยู่ริมแม่น้ำตรังฝั่งตะวันออก ห่างจากมุมถนนรัษฎากับถนนตรังคภูมิบรรจบกันตามแนวแม่น้ำระยะ ๔๔๐ เมตรด้านตะวันตก จากหลักเขตที่ ๑๑เป็นเส้นตรงตั้งฉากกับฝั่งแม่น้ำตรังฝั่งตะวันออกไปทางทิศตะวันตกถึงจุดซึ่งตั้งอยู่ห่างจากฝั่งแม่น้ำตรังฝั่งตะวันออกระยะ๔๐ เมตร แล้วทำมุมเป็นเส้นขนานระยะ ๔๐ เมตรกับฝั่งแม่น้ำตรังฝั่งตะวันออกไปทางทิศเหนือถึงจุดซึ่งตั้งอยู่ห่างจากหลักเขตที่๑ ระยะ ๔๐ เมตร ตามแนวเส้นตั้งฉากกับฝั่งแม่น้ำตรังฝั่งตะวันออกแล้วทำมุมเป็นเส้นตรงไปยังหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรนี้ ให้มีหลักย่อยปักไว้ เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาเปลี่ยนแปลงเขตเทศบาลตำบลกันตังจังหวัดตรัง พ.ศ. ๒๕๑๒(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องถิ่นทั้งในเขตและนอกเขตเทศบาลตำบลกันตัง จังหวัดตรัง ได้เจริญขึ้นและมีชุมนุมชนอยู่หนาแน่น เป็นทำเลย่านการค้า อุตสาหกรรมและการขนส่งสินค้าจึงสมควรขยายเขตเทศบาลตำบลกันตังจังหวัดตรัง เพื่อประโยชน์ในการบริหารกิจการและการทะนุบำรุงท้องถิ่นต่อไปปิติวรรณ/ปรับปรุง๑๐ มีนาคม ๒๕๖๓อรญา/ตรวจ๓๑ มีนาคม ๒๕๖๓[๑] ราชกิจจานุเบกษาเล่ม ๘๖/ตอนที่ ๕๕/หน้า ๖๒๐/๑๗ มิถุนายน ๒๕๑๒